《无忧子诗，为扬州汤仲铭处士赋》
元代·张昱

安分以达生，所适皆天游。恂恂里巷间，何忮复何求？

箪瓢自终日，冬夏惟一裘。既不愿名爵，宁对狐貉羞？

忘机鸥与亲，浪迹云中俦。中区本混沌，愚者昧雕锼。

乐哉汤处士，宜尔名无忧。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。